ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en en en en en en en en en en en en en en en en en en en en en en en
გამყოფ ხაზზე ცხოვრების სატირა: ყურმოკრული ამბები ‹ რეგიონული მედიის ქსელი
სანდო ინფორმაცია გვაძლიერებს | ანალიტიკა და გამოძიება აღმოსავლეთ ევროპისა და კავკასიის შესახებ
2016 წლის 12 დეკემბერი   ავტორი: თამარ მეარაყიშვილი
მიყვარს საზოგადოებრივი ტრანსპორტით მგზავრობა. ახალი ამბების გარდა აქ შეგიძლია გაიგო როგორია სამხრეთ ოსეთის მოსახლეობის ნამდვილი, შეულამაზებელი განწყობა.
ქართული მხარე ლენინგორს ახალგორს ეძახის. (ფოტო: თამარა მეარაყიშვილი)
ლენინგორის სამარშრუტო ტაქსები კარგი საინფორმაციო წყაროა – აქ სტატისტიკური სიზუსტით მიიღებ ინფორმაციას ყველა ქორწილის, დასაფლავების და იმის შესახებ, თუ ვის ვინ უყვარს, ვის რა შემოსავალი აქვს და ასე შემდეგ.
რატომღაც მთავარი ინფოგურუ ყოველთვის მძღოლია. მგზავრები ყველაფერს მას ეკითხებიან – „ავთო, რაო რა ისმის პასპორტებზე? არ არიგებენ? არაფერი ისმის, როდის დაგვიბრუნებენ?“ – ეს ყველა აქაურს აინტერესებს, ყოველთვის. დაბრუნებაში ისინი გულისხმობენ თავისუფალ გადაადგილებას, ახლობლებისა და ნათესავების ნახვის შესაძლებლობას.
გზაში რეგისტრაცია ორ პოსტზე ხდება. შემდეგ, მანქანა  წეროვანის დევნილთა დასახლებაში შეივლის, რის შემდეგაც თბილისში, დიდუბის ავტოსადგურამდე მიდის.
ლენინგორიდან პირველი სასაზღვრო პოსტი რუსულია. რეგისტრაციისთვის მოხუცებს ძირითადად არ ავალდებულებენ ტრანსპორტიდან ჩამოსვლას. თუმცა, არიან ისეთი მორიგეებიც, რომლებიც ყველას სთხოვენ მანქანიდან გადმოსვლას.
გვყავს ერთი მაყვალა, რომელიც სულ წინ ზის და მუდამ წესების წინააღმდეგ იქცევა.
– პირველი რატომ არ გადმოდიხართ ?
– ტემპერამენტი მაქვს (ამბობს რუსულად, უნდოდა ეთქვა ტემპერატურა – სიცხე).
ყველას სიცილი გვიტყდება, მესაზღვრეებსაც კი.
სამარშრუტო ტაქსის მძღოლი არის ადამიანი, რომელმაც ყველაფრის შესახებ იცის ყველაფერი. (ფოტო: თამარ მეარაყიშვილი)
ქართულ საგუშაგოზე მხოლოდ მანქანის მძღოლო გადმოდის, მგზავრები მას აძლევენ ნებართვებს და მოწმობებს, სადაც ხდება რეგისტრაცია.
ეს პროცედურა ტარდება ყოველი მგზავრობის დროს, აი უკვე რვა წელია, თუმცა, ყოველ ჯერზე მძღოლმა უნდა შეახსენოს ყველას – „აბა, გაამზადეთ საბუთები, ყურადღებით იყავით, თორემ მე დამიწყებენ ალმაცერად ყურებას!“
ერთი-ერთი ბოლო შემთხვევა გახდა ნათელი მაგალითი ჩვენს აბსურდულ ცხოვრებაზე მწარე სამყაროსეული სატირის, როგორც კუსტურიცას ფილმებშია – ავტობუსში შეკრებილი ადგილობრივი მცხოვრებელები კი თითქოს რაიონის სახალხო არტისტები არიან.
ერთ-ერთ მგზავრს სიდედრი გარდაეცვალა. მოხუცი იყო და ავადმყოფობდა. თან, თურმე უკვე მომაკვდავივით ხროტინებდა. გამოცდილი მეზობლების რჩევით, მოხუცს პირში „მაგარი“ არაყი ჩაასხეს (სახალხო მეთოდია). სასწრაფოდ გახსნეს ტახტი, ამოალაგეს უკანასკნელ გზაზე გასაცილებელი ტანსაცმელი და ფეხსაცმელი, ქალს ტანზე ჩააცვეს და ტახტზე გადააწვინეს.
დილის შვიდი საათიდან ლენინგორიდან თბილისის მიმართულებით რეისები საათში ერთხელ სრულდება. (ფოტო: თამარ მეარაყიშვილი)
ტახტიდან მთლიანი ტანსაცმელი და ფეხსაცმელი ამოალაგეს, რაც თუ იყო (არც ისე ბევრი, თუმცა მოხუცებულს ჰქონდა ზაფხულის და ზამთრის ტანსაცმელიც). ის ტანსაცმელი, რომელიც აღარ იყო საჭირო, რძალმა თავისთვის დაიტოვა, დაკეცა და კარადაში შეინახა.
ამასობაში, კაცებმა გარდაცვლილის ეზოში კოცონი დაანთეს და მოხუცის ახალგაზრდობისდროინდელი, ძველი და გამოუსადეგარი ტანსაცმელი ცეცხლს მისცეს.
ტახტი ოთახის შუაში გადმოაჩოჩეს, მოხუცი ტკბილი სიტყვებით მოიგონეს და დასაძინებლად დაწვნენ. დილით, „მიცვალებულზე“ ადრე გაეღვიძათ, შენიშნეს, რომ ქალი არ გაცივებულიყო (ალბათ, ალკოჰოლის ზემოქმედების ქვეშ იმყოფებოდა). მიადეს ყური გულთან – გულისცემა ისმის. საჩქაროდ გადააჩოჩეს ტახტი კუთხეში და დაუწყეს ლოდინი მის გამოღვიძებას.
გამოღვიძებულმა მოხუცმა, პირველ რიგში დამწვარი ტანსაცმელი მოიკითხა…
ამბის მოყოლის დროს მთელი ავტობუსი ისტერიკულად ხარხარებდა, სიცილისგან ყველას ცრემლები მოსდიოდა. მერე, უცებ ყველა გაჩუმდა, თითქოს ამ ამბავმა ყველას თავისი არსებობა გაახსენა 2008 წლის ომის შემდეგ.
ერთ-ერთი მორიგი მგზავრობის დროს ერთი ქალი კინაღამ გათხოვდა. სასიძოც მგზავრი იყო და გაცნობისთვისაც საკმარისი დრო ჰქონდათ, რადგან მესაზღვრებმა მის საბუთში სოფლის დასახელებასთან დაკავშირებით პრობლემა აღმოაჩინეს და  ტრანსპორტი გააჩერეს.
პრობლემა კი იყო ასეთი – ის დაიბადა „ძველ“ სოფელში, რომლის დასახელებაც არ ემთხვეოდა სოფლის ახალ დასახლებას ოსურ ენაზე, ამიტომაც მესაზღვეები საკმაოდ დიდხანს და გულდასმით არკვევდნენ საცოდავ მგზავრთან სოფლის სახელწოდების ეტიმოლოგიას.
ისეთი ვიღაც სჭირდებოდათ, ვინც მათ ყველაფერს რუსულ ენაზე აუხსნიდა. „მარშრუტკიდან“ ერთი ქალი ადგა და დაბლა ჩავიდა, შეკითხვაზე ვინ ხარ ამ კაცისო, უპასუხა – ცოლიო. კაცს ეუხერხულა და იუარა (თვითონ 47 წლისაა და უცოლოა).
მესაზღვრეები მიხვდნენ, რომ ეს უწყინარი ხუმრობა იყო და საუბარიც აღარ გამწვავებულა. კაცი გაუშვეს. ის „მარშრუტკაში“ ამოვიდა და თავის ადგილას დაჯდა. ისე განიცდიდა, რომ სახეზე ფერი აღარ ედო. ქალმა სიცილი დაუწყო.
– ნუთუ არ მოგეწონე? რატომ უთხარი, რომ შენი ცოლი არა ვარ? შენ გამო რომ დავეჭირე?
– ძალიანაც კარგი, თუ დაგიჭერდნენ. აბა, რომ ეთქვათ, აკოცე თუ შენი ცოლიაო, რა უნდა მექნა?
– რა უნდა გექნა და რასაც გეტყოდნენ ის … თორემ, დაბერდები მასე უცოლოდ.
ხშირად, გამშვებ პუნქტებზე რამდენიმესაათიანი გაუსაძლისი ლოდინის დროს მგზავრები ერთმანეთის გამხიარულებაც ცდილობენ. (ფოტო: თამარ მეარაყიშვილის)
ეს სოფლის სახელები ხომ საერთოდ ცალკე ანეკდოტია. ერთ დღეს, 2008 წლის აგვისტოს ომის შემდეგ, დაჯდა ერთი მოხუცი (ჩინოვნიკი) და ყველა ქართული სოფლის სახელწოდება ოსურ ენაზე გადათარგმნა. თარგმანისთვის აირჩია თავისი საკუთარი სისტემა: იქ სადაც ქართული ფუძე ან მისი ნიშნები იპოვა, ოსური ფუძით ჩაანაცვლა. მაგალითად ასე, სოფელი ვაშლოვანი გახდა სოფელი პატკვი. ეს ისე ჟღერს, როგორც „ეფლი“ რუსულად. სოფელი მოსაბრუნი გახდა რაზდახანი, წინაგარი – ამძარინი…
მიმართულების აღმნიშვნელი წარწერები გზაში იცვლება. რუსულ გამშვებ პუნქტამდე წარწერაზე კირილიცით აღნიშნულია „ლენინგორი,“ ქართული პოსტის შემდეგ წარწერა ქართული „ახალგორით“ იცვლება. (ფოტო: თამარ მეარაყიშვილი)
მაგრამ, ეს ჩინოვნიკი ამით არ დაკმაყოფილდა და ბოლოს და ბოლოს რაიონის ერთ-ერთ სოფელს სახელად თავისი გვარი – ტიჯიტა დაარქვა.
ლენინგორში შინაური ცხოველების შეყვანა ვეტერინარის ცნობის გარეშე აკრძალულია. ცნობას წეროვანში გასცემენ. ერთ ჩემს მეგზურს, მერიკოს, შაბათს ვეტერინართან ცნობის აღება შეეზარა. მის ორ ქათამს რომ არ ეხმაურა, არაყი დაალევინა, დააძინა და „ვედროში“ ჩააწყო. თუმცა, არ გაუმართლა – საგუშაგოზე მთვრალ ქათმებს გამოეღვიძათ და საშინელი ხმაური ატეხეს, რამაც მგზავრები ძალიან გაგვამხიარულა, მესაზღვრეებიც. საბედნიეროდ, ამჯერად ქათმები გაატარეს, თუმცა ყველას ასე არ უმართლებს.
წეროვანში მგზავრებს დიდი ჩანთებით მგზავრობენ. ყველას საკუთარ კოტეჯში მიაქვს სურსათი. შემდეგ მძღოლს შინ ეპატიჟებიან და უმასპინძლდებიან ტკბილეულითა და ყავით.
გამოქვეყნებულ მასალაში დაცულია ავტორის მიერ გამოყენებული ტერმინოლოგია და ტოპონიმიკა. IWPR და რედაქცია არ აგებს პასუხს საავტორო მასალების შინაარსობრივ მხარეზე.
მასალა მომზადებულია ქალთა უნარების გაძლიერების პროექტის ფარგლებში, რომელიც ევროკავშირის სადამკვირვებლო მისიის ფინანსური მხარდაჭერით ხორციელდება.
Click to share on Twitter (Opens in new window)
Click to share on Facebook (Opens in new window)
თამარ მეარაყიშვილი სამოქალაქო აქტივისტია ახალგორიდან (დე-ფაქტო სამხრეთ ოსეთის ხელისუფლება დაბას საბჭოთა პერიოდის სახელით "ლენინგორი" მოიხსენიებს).
ქორწინებებისა და დაკრძალვების ქართული დილემა სამხრეთ ოსეთში
რუსეთ-საქართველოს ომის საბედისწერო შედეგები
სასმელი წყლის დეფიციტი წეროვანში
არქივები აირჩიეთ თვე სექტემბერი 2022 ივლისი 2022 მაისი 2022 აპრილი 2022 ნოემბერი 2021 სექტემბერი 2021 ივლისი 2021 აპრილი 2021 მარტი 2021 აგვისტო 2020 სექტემბერი 2019 აგვისტო 2019 ივნისი 2019 მაისი 2019 აპრილი 2019 დეკემბერი 2018 სექტემბერი 2018 ივლისი 2018 მაისი 2018 აპრილი 2018 თებერვალი 2018 სექტემბერი 2017 მაისი 2017 აპრილი 2017 მარტი 2017 თებერვალი 2017 იანვარი 2017 დეკემბერი 2016 ნოემბერი 2016 ოქტომბერი 2016 სექტემბერი 2016 აგვისტო 2016 ივლისი 2016 ივნისი 2016 მაისი 2016 აპრილი 2016 მარტი 2016 თებერვალი 2016 იანვარი 2016 დეკემბერი 2015 სექტემბერი 2015 აგვისტო 2015 ივლისი 2015 ივნისი 2015 მაისი 2015 აპრილი 2015 მარტი 2015 თებერვალი 2015 იანვარი 2015 დეკემბერი 2014 ნოემბერი 2014 ოქტომბერი 2014 სექტემბერი 2014 აგვისტო 2014 ივლისი 2014 ივნისი 2014 მაისი 2014 აპრილი 2014 მარტი 2014 თებერვალი 2014 იანვარი 2014 დეკემბერი 2013 ნოემბერი 2013 ოქტომბერი 2013 სექტემბერი 2013 აგვისტო 2013 ივლისი 2013 ივნისი 2013 მაისი 2013 აპრილი 2013 მარტი 2013 თებერვალი 2013 იანვარი 2013 დეკემბერი 2012 ნოემბერი 2012 ოქტომბერი 2012 სექტემბერი 2012 აგვისტო 2012 ივლისი 2012 ივნისი 2012 მაისი 2012 აპრილი 2012 მარტი 2012 თებერვალი 2012 იანვარი 2012 დეკემბერი 2011 ნოემბერი 2011 ოქტომბერი 2011 სექტემბერი 2011 აგვისტო 2011 ივლისი 2011 ივნისი 2011 მაისი 2011 აპრილი 2011 იანვარი 2011 დეკემბერი 2010 ნოემბერი 2010 ოქტომბერი 2010 სექტემბერი 2010 აგვისტო 2010 ივლისი 2010 ივნისი 2010 მაისი 2009 აპრილი 2009 მარტი 2009 თებერვალი 2009 იანვარი 2009 დეკემბერი 2008 ნოემბერი 2008 ოქტომბერი 2008 სექტემბერი 2008 აგვისტო 2008 ივლისი 2008 ივნისი 2008 მაისი 2008 აპრილი 2008 მარტი 2008 თებერვალი 2008 იანვარი 2008 დეკემბერი 2007
2008 წლის რუსეთ საქართველოს ომი EUMM IWPR ადამიანის უფლებები აზერბაიჯანი არმენ კარაპეტიანი არშალუის მგდესიანი არჩევნები აფგან მუხტარლი აფხაზეთი განათლება განცხადებები დევნილები ევროკავშირი ეკატერინა პოღოსიანი ეკონომიკა ვაჰე ჰარუტუნიანი თურქეთი ილჰამ ალიევი ირანი კავკასია კონფლიქტი კორუფცია ლგბტ ლილიტ არაკელიანი მედია მთიანი ყარაბაღი ნურგულ ნოვრუზი ომი პოლიტპატიმრები ჟურნალისტიკა რუსეთი რჩეული სამირა აჰმედბეილი სამხრეთ ოსეთი საპრეზიდენტო არჩევნები საქართველო სერჟ სარგსიანი სიტყვის თავისუფლება სომხეთი ტრენინგი ქალები ქალთა უფლებები შაჰლა სულთანოვა ჯანდაცვა
Institute for War and Peace Reporting | ომისა და მშვიდობის გაშუქების ინსტიტუტი | © 2007-2022
ვებგვერდის ფორმა და შინაარსი დაცულია Creative Commons-ის არაკომერციული 4.0 საერთაშორისო ლიცენზიის ფარგლებში.
ჩვენ ვიყენებთ ქუქი ჩანაწერებს. თქვენი პარამეტრების დამახსოვრებით ჩვენ გაწვდით საუკეთესო მომსახურებას განმეორებითი ვიზიტების დროს. "თანახმა ვარ" ღილაკზე დაჭერით თქვენ გასცემთ ქუქი ჩანაწერების გამოყენების ნებართვას. თუმცა "პარამეტრები" ფუნქციით თქვენ შეგიძლიათ გააკონტროლოთ თქვენს მიერ ნებადართული მონაცემების გაზიარება. მეტი ინფორმაციისთვის იხილეთ სტატიები: ჩვენს მიერ გამოყენებული ქუქი ჩანაწერები | ინტერნეტის ისტორია.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. These cookies ensure basic functionalities and security features of the website, anonymously.
Functional cookies help to perform certain functionalities like sharing the content of the website on social media platforms, collect feedbacks, and other third-party features.
Performance cookies are used to understand and analyze the key performance indexes of the website which helps in delivering a better user experience for the visitors.
Analytical cookies are used to understand how visitors interact with the website. These cookies help provide information on metrics the number of visitors, bounce rate, traffic source, etc.
Advertisement cookies are used to provide visitors with relevant ads and marketing campaigns. These cookies track visitors across websites and collect information to provide customized ads.
Other uncategorized cookies are those that are being analyzed and have not been classified into a category as yet.